Inna Leonyigyivna Borgyuh (, művésznevén Zlata Ohnyevics (ukránul: Злата Огнєвіч; Murmanszk, 1986. január 12.) ukrán énekesnő. Először 2010-ben próbált meg kijutni az Eurovíziós Dalfesztiválra "Tiny Island" című dalával, mellyel az ötödik helyet szerezte meg az ukrán döntőben. 2011-ben pedig csak egy hajszál választotta el attól, hogy ő képviselje hazáját a Dalfesztiválon, ugyanis "The" "Kukushka" (Kakukk) című dalával a második helyen végzett a hazai döntőben. Azonban 2013-ban sikerrel járt: maximális pontszámmal megnyerte az ukrán dalversenyt, így ő képviselhette Ukrajnát a 2013-as Eurovíziós Dalfesztiválon, a svédországi Malmöben. A döntőben végül a harmadik helyezést érte el. 2014 decembere és 2015 novembere között az Ukrán Legfelsőbb Tanácsban Oleh Ljasko Radikális Pártjának képviselője volt.